คลังจ่ายเงินรายได้น้อยฉลุย 7 ล้านราย
คลังแจงจ่ายเงินรายได้น้อยฉลุย เหลือตกค้าง 1 ล้านราย ขอ ครม. ขยายเวลาจ่ายถึงเดือน ม.ค. 2560
29 ต.ค. 2565

คลังแจงจ่ายเงินรายได้น้อยฉลุย เหลือตกค้าง 1 ล้านราย ขอ ครม. ขยายเวลาจ่ายถึงเดือน ม.ค. 2560
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า การจ่ายเงิน 1,500-3,000 บาท ให้กับผู้มีสิทธิ 8 ล้านราย ให้ได้ภายในสิ้นปีนี้ 7 ล้านราย โดยขณะนี้จ่ายเงินไปได้แล้ว 6.1 ล้านราย เป็นเงิน 1.4 หมื่นล้านบาท
สำหรับอีก 1 ล้านราย ยังอยู่ระหว่างการตรวจสอบคุณสมบัติ เช่นแจ้งเลขที่บัตรประชาชนไม่ถูก ไม่ได้ขึ้นทะเบียนเกษตรกร ซึ่ง ซึ่งกระทรวงการคลังจะตรวจสอบให้เรียบร้อยภายใน 15 ม.ค. 2560 และจ่ายเงินได้ภายในสิ้นเดือน ม.ค. 2560 ซึ่งจะขออนุมัติคณะรัฐมนตรี (ครม.) ให้ขยายเดังกล่าว จากเดิมที่กำหนดให้จ่ายเงินให้เสร็จภายในสิ้นปี 2559
นายกฤษฎา กล่าวว่า กระทรวงการคลังได้เร่งแก้ไขหนี้นอกระบบ โดยมีเจ้าหนี้นอกระบบขอเข้ามาจดทะเบียนฟิโกไฟฟแนซ์กับกระทรวงการคลัง 9 ราย ผ่านการพิจารณาและรอให้ รมว.คลังอนุมัติ 5 ราย ซึ่งจะปล่อยกู้รายย่อยคิดอัตราดอกเบี้ยได้ไม่เกิน 36% โดยกฎหมายการคิดอัตราดอกเบี้ยเกินกำหนดจะมีผลบังคับใช้ในไม่ช้า การปล่อยกู้นอกระบบคิดอัตราดอกเบี้ยเกิน 15% จะมีโทษถึงจำคุก
สำหรับลูกหนี้นอกระบบมีอยู่ 1.3 ล้านราย เป็นมูลหนี้ 9 หมื่นล้านบาท โดยคลังได้ให้ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่พบลูกหนี้นอกระบบ หากแก้ปัญหาโอนหนี้มาเป็นลูกค้าของธนาคารได้ก็จะดำเนินให้ทันที หากแก้ปัญหาไม่ได้ก็ให้เข้าคณะกรรมการเจรจา ซึ่งมีในทุกจังหวัดมีตัวแทนทั้งผู้บริหารท้องถิ่น ตำรวจ ทหาร และกรมสรรพากร รวมอยู่ในขณะกรรมการเจรจา เพื่อให้การแก้ไขหนี้นอกระบบเป็นไปอย่างรวดเร็ว